OpenLLM-France/wikimedia huggingface dataset:
# Púrpura (medicina)

La púrpura és la presència de lesions vermelles o morades en la pell que no blanquegen en l'aplicació de pressió. Són causats per sagnat sota de la pell. Les lesions mesuren de 3 a 10 mm, mentre que petèquies tenen una mida inferior a 3 mm, i una equimosi és major que 1 cm.

## Etiologia

La púrpura és un signe mèdic no específic, però, el mecanisme subjacent comú consisteix en un dels següents:
* Púrpures no palpables (sense vasculitis)
** Púrpura traumàtica
** Trastorns plaquetaris (púrpura trombocitopènica)
*** Púrpura trombocitopènica primària
*** Púrpura trombocitopènica secundària
*** Púrpura posttransfusional
*** Coagulació intravascular disseminada (CID)
*** Infecciosa: pot ser present en la meningitis o una septicèmia, principalment causades pel meningococ (Neisseria meningitidis), un diplococ Gram-negatiu, que allibera endotoxines quan és llisa. L'endotoxina activa el factor de Hageman (factor de coagulació XII), que causa la CID. Llavors és la CID la que apareix com una erupció prupúrica en la persona afectada. Quan la sèpsia és provocada pel meningococ constitueix la síndrome de Waterhouse-Friderichsen.
** Coagulopaties:
*** Hemofília
*** Deficiència de vitamina K, tractament amb dicumarínics
** Trastorns vasculars (púrpura no trombocitopènica)
*** Lesió microvascular, com es veu en la púrpura senil (vellesa), quan els vasos sanguinis es poden trencar amb facilitat.
*** L'escorbut (una deficiència de vitamina C) causa un defecte en la síntesi de col·lagen per falta d'hidroxilació del procolàgen que du a un afebliment en les parets dels capil·lars i les cèl·lules
*** Hiperpressió vascular.
* Púrpures palpables: amb vasculitis:
** Primàries: com en el cas de la púrpura de Schönlein-Henoch o urticària-vasculitis
** Secundàries:
*** Associades a malalties sistèmiques:
**** Connectivopaties: LES, artritis reumatoide, Sjögren
**** Neoplàsies: hematològiques o sòlides.
**** Altres: colitis ulcerosa, colangitis biliar primària
*** Per factors desencadenants:
**** Infeccions que cursen amb una embòlia sèptica: meningococ i gonococ.
**** Fàrmacs

## Diagnòstic
### Proves complementàries

Anàlisis: Hemograma, VSG, temps de sagnia, índex de protrombina, temps de tromboplastina activada, temps de trombina. Glucosa, funció hepàtica i renal. Sediment d'orina i albuminúria.
Radiografia de tòrax.

## Referències

* ↑ Mitchell RS; Kumar V; Robbins SL; Abbas AK; Fausto N. Robbins basic pathology (8th ed.). Saunders/Elsevier, 2007, p. 10–11. ISBN 1-4160-2973-7.
* Parra Osés, A. semFYC. Lesiones purpúricas de la piel. Guía de Actuación en Atención Primaria. semFYC, 2011, p. 823. ISBN 84-96216-99-3.
# Protuberància equatorial

La gravetat tendeix a contraure els cossos celestes en una esfera perfecta, la forma en què tota la massa està tan a prop del centre de gravetat com és possible. No obstant això, una estrella en rotació no és de forma esfèrica, doncs té una protuberància equatorial.
Com que un disc protoestel·lar es contreu per formar una estrella la seva forma es torna més i més esfèrica, però la contracció no es produeix sempre cap a una esfera perfecta. Als pols actua tota la gravetat per augmentar la contracció, però a l'equador la gravetat efectiva es veu reduïda per la força centrífuga. La forma final de l'estrella després de la formació estel·lar està en una forma d'equilibri, en el sentit que la gravetat efectiva en la regió equatorial (que va disminuint) no porta a l'estrella a una forma més esfèrica. La rotació també dona lloc a l'enfosquiment gravitatori a l'equador, com es descriu en el teorema de von Zeipel.
Un exemple extrem d'una protuberància equatorial es troba en l'estrella Regulus A (α Leonis A). L'equador d'aquesta estrella té una velocitat de rotació mesurada de 317 ± 3 km/s. Això correspon a un període de rotació de 15,9 hores, que és el 86% de la velocitat a la qual l'estrella es trencaria. El radi equatorial d'aquesta estrella és 32% més gran que el radi polar. Altres estrelles de rotació ràpida són Alpha Arae, Vega i Achernar.
La velocitat de desintegració d'una estrella és una expressió que s'utilitza per descriure el cas en què la força centrífuga en l'equador és igual a la força gravitacional. Per ser estable una estrella la velocitat de rotació ha de ser inferior a aquest valor.

## Vegeu també

* Rotació estel·lar
# Psychoda rhinocera

Psychoda rhinocera és una espècie d'insecte dípter pertanyent a la família dels psicòdids.

## Descripció

* El mascle fa 1,30-1,52 mm de llargària a les antenes (1,17-1,42 en el cas de la femella), mentre que les ales li mesuren 2,10-2,62 de longitud (2,15-2,75 en la femella) i 1,15-1,40 d'amplada (1,07-1,42 en la femella).
* Les antenes presenten 15 segments.
* El mascle té com una mena de banya al front.

## Distribució geogràfica

Es troba a Nova Guinea.

## Referències

* ↑ uBio (anglès)
* 1 2 3 Quate, L.W.; Quate, S.H., 1967. A monograph of Papuan Psychodidae, including Phlebotomus (Diptera). Pacific Insects Monograph, 15: 1–216.
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)

## Enllaços externs

* ION (anglès)
# Prussínok

Prussínok (en rus: Прусынок) és un poble de l'óblast d'Oriol, a Rússia, segons el cens del 2010 tenia 233 habitants, pertany al municipi de Russki Brod.

## Referències

* ↑ «Схема территориального планирования Верховского района Орловской области». Федеральная государственная информационная система территориального планирования (ФГИС ТП).
* ↑ «Kolodetskiy». GeoNames.
# Rabdornis cap-ratllat

El rabdornis cap-ratllat (Rhabdornis mystacalis) és una espècie d'ocell de la família dels estúrnids (Sturnidae). És endèmic de les illes Filipines. Habita els boscos tropicals i subtropicals de frondoses humits de les terres baixes. El seu estat de conservació es considera de risc mínim.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «rabdornis cap-ratllat». Diccionari dels ocells del món. TERMCAT. [Consulta: 7 novembre 2022].
* ↑ «Nuthatches, Wallcreeper, treecreepers, mockingbirds, starlings, oxpeckers». IOC World Bird List Version 12.2. International Ornithologists' Union, 01-07-2022.
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 676. ISBN 978-84-16728-37-4.
* ↑ BirdLife International. «Stripe-headed Rhabdornis. Rhabdornis mystacalis» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 7 novembre 2022].
# Rabdofana-(Ce)

La rabdofana-(Ce) és un mineral de la classe dels fosfats, que pertany al grup de la rabdofana. És el membre més comú d'aquest grup. Rep el nom del grec ραβδοζ, vareta, més φαιυεσθαι, aparèixer, en al·lusió a les bandes que es presenten característicament en el seu espectre, més el sufix "-(Ce)" que indica el domini del ceri sobre altres terres rares en aquesta espècie.

## Característiques

La rabdofana-(Ce) és un fosfat de fórmula química Ce(PO₄)·H₂O. Cristal·litza en el sistema hexagonal. La seva duresa a l'escala de Mohs és 3,5.
Segons la classificació de Nickel-Strunz, la rabdofana-(Ce) pertany a «02.CJ: Fosfats sense anions addicionals, amb H₂O, només amb cations de mida gran» juntament amb els següents minerals: estercorita, mundrabil·laïta, swaknoïta, nabafita, nastrofita, haidingerita, vladimirita, ferrarisita, machatschkiïta, faunouxita, rauenthalita, brockita, grayita, rabdofana-(La), rabdofana-(Nd), tristramita, smirnovskita, ardealita, brushita, churchita-(Y), farmacolita, churchita-(Nd), mcnearita, dorfmanita, sincosita, bariosincosita, catalanoïta, guerinita i ningyoïta.

## Formació i jaciments

Va ser descoberta a la mina Fowey Consols, a la localitat de Tywardreath and Par (Cornualla, Anglaterra). Tot i tractar-se d'una espècie no gaire habitual ha estat descrita en tots els continents del planeta a excepció de l'Antàrtida.

## Referències

* ↑ «Rhabdophane-(Ce)» (en anglès). Mindat. [Consulta: 21 desembre 2019].
# Rafal dels Porcs

El Rafal dels Porcs és una possessió mallorquina del terme de Santanyí. Està situada al sud del llogaret dels Llombards, entre la possessió de sa Vallet, els establits de son Belard, es Rafal Genars i la costa. Té una superfície de 1634 quarterades (1.160 ha) fet que la converteix en la segona possessió en extensió del municipi.
El latifundi es va formar on hi havia l'antiga alqueria musulmana d'Aliauali. Durant l'edat mitjana es batejat en el nom actual i fou adquirida per diferents propietaris. Es creu que l'any 1265 ja se cita com a Rafal den Perchs i durant el segle XIV com a Rafal dels Corps. Durant el segle xix fou propietat dels marquesos de Barberà i més endavant dels comtes de Solterra. Les cases noves de la possessió es varen construir als anys 20 del segle xx, just al costat de les velles, de mida més petita i portal rodó. La finca del Rafal dels Porcs actualment també comprén l'antiga possessió de s'Almunia.
El litoral de la possessió ha restat sense urbanitzar i té un especial interés natural, està cobert per màquies de savines, ullastre, mata i pi blanc. Al llarg de la costa de Rafal dels Porcs podem trobar diferents entrants de la mar com són cala Màrmols i cala Figuereta.

## Referències

* 1 2 Obrador Escalas, Jaume «El plànol geomètric del terme municipal de Santanyí de 1859. Una interpretació de Santanyí de mitjan segle xix». Jornades locals de Santanyí, II, 9 2016 [Consulta: 9 agost 2020].
* ↑ Aguiló, Cosme «Toponímia de Santanyí i Ses Salines». Tesi Doctoral. Departament de Filologia Catalana i Lingüística General Universitat de les Illes Balears, 2007.
* ↑ «Cala des Màrmols». Govern de les Illes Balears. Arxivat de l'original el 16 d’agost 2010. [Consulta: 9 agost 2020].
# Rata bàndicut de l'Índia

La rata bàndicut de l'Índia (Bandicota indica) és una espècie de rosegador de la família dels múrids. Viu a altituds d'entre 0 i 1.500 msnm a Bangladesh, Cambodja, l'Índia, Laos, Malàisia, Myanmar, el Nepal, Sri Lanka, Tailàndia, el Vietnam i la Xina. Ocupa una gran varietat d'hàbitats. És una espècie en risc mínim, és a dir, no sembla que hi hagi cap amenaça significativa per a la seva supervivència. El seu nom específic, indica, significa 'de l'Índia' en llatí.

## Referències

* ↑ Aplin, K.; Lunde, D.; Molur, S. Bandicota indica. UICN 2016. Llista Vermella d'espècies amenaçades de la UICN, edició 2016, consultada el 20 març 2018.
* ↑ Entrada «Bandicota» d'Animalia (en anglès).
# Rata cangur d'Ord

La rata cangur d'Ord (Dipodomys ordii) és una espècie de rosegador membre de la família Heteromyidae àmpliament distribuït per Nord-amèrica: se li troba des del sud del Canadà fins a alguns estats mexicans centrals.
Aquest tàxon fou anomenat en honor del filòleg, col·leccionista i naturalista estatunidenc George Ord.

## Referències

* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 299. ISBN 978-0801893049.
# Rata bàndicut de Bengala

La rata bàndicut de Bengala (Bandicota bengalensis) és una espècie de rosegador de la família dels múrids. Viu a altituds d'entre 0 i 3.500 msnm a l'Aràbia Saudita, Bangladesh, l'Índia, Indonèsia, Malàisia, Myanmar, el Nepal, el Pakistan, Sri Lanka i Tailàndia. Ocupa una gran varietat d'hàbitats. És una espècie en risc mínim, és a dir, no sembla que hi hagi cap amenaça significativa per a la seva supervivència. El seu nom específic, bengalensis, significa 'de Bengala' en llatí.

## Referències

* ↑ Aplin, K. et al. Bandicota bengalensis. UICN 2016. Llista Vermella d'espècies amenaçades de la UICN, edició 2016, consultada el 20 març 2018.
* ↑ Entrada «Bandicota» d'Animalia (en anglès).
# Reial Audiència de Sevilla

La Reial Audiència de Sevilla va ser un òrgan d'administració de justícia, —una reial audiència— de la Corona de Castella establert a la ciutat de Sevilla el 1525. Tenia competències judicials en assumptes civils i criminals, però a diferència de les cancelleries castellanes no tenia competències de govern. Es va constituir com a tribunal d'apel·lació i no coneixia assumptes en primer instància. L'edifici que albergava la Reial Audiència de Sevilla és a la plaça de San Francisco de Sevilla, i actualment és la seu de l'entitat financera Cajasol. L'edifici va ser construït entre 1595 i 1597, encara que anteriorment en el seu lloc estava l'anomenada Casa Cuadra, on s'administrava justícia des de poc després de la conquesta de la ciutat el 1248. L'immoble ha estat reformat en diverses ocasions. El 1605 l'Ajuntament va proposar la reculada de la façana, a fi de regular la plaça de San Francisco, aprofitant que es trobava en mal estat. En aquesta reforma van intervenir Juan de Minjares i Alonso de Vandelvira. L'audiència va patir un incendi el 6 agost de 1918, després del qual va ser recomposta per Aníbal González el 1923. En la dècada de 1970 es va fer de nou una gran remodelació dirigida per Rafael Manzano per adaptar l'edifici com a seu central de la Caja San Fernando.

## Vegeu també

* Reial Audiència de Catalunya
* Reial Audiència de Catalunya (borbònica)
* Consell de Castella

## Bibliografia

* Historia de la Audiencia de Sevilla.
* DE LAS HERAS SANTOS, José Luis. La justicia penal de los Austrias en la Corona de Castilla. 1991.
* FALCÓN MÁRQUEZ, Teodoro. Antigua Real Audiencia de Sevilla Caja San Fernando de Sevilla.

## Enllaços externs

* Historia y Colección de arte de la Real Audiencia de Sevilla
# Ramon d'Escales

Ramon d'Escales Ros d'Ursino (? - † 1398, Barcelona) fou bisbe de Barcelona i Elna.
Abat del monestir de Santa Maria de Vilabertran, fou bisbe d'Elna els anys 1377-1380, bisbe de Lleida els anys 1380-1386 i finalment va ser proclamat bisbe de Barcelona l'any 1386, càrrec que va ocupar fins a la seva mort ocorreguda l'any 1398.
Va ser conseller del rei Pere el Cerimoniós, donant suport al papa Climent VII (antipapa), durant el Cisma d'Occident.
Durant el seu bisbat a Barcelona va protegir els jueus en les revoltes de l'any 1391. Va ser un gran continuador de les obres de la catedral i les seves restes reposen a un mausoleu realitzat per l'escultor Antoni Canet el 1408, dins la Catedral de Barcelona.
El cognom d'Escales és una catalanització del cognom Della Scala, que passa al català com De Scals i més endavant Descals o Escales. Ramon d'Escales és fill de Jazbert De Scals i Llúria i de Constança Ros d'Ursino de Llagostera.

## Bibliografia

* Volum 7 (2004), La Gran Enciclopèdia en català, Barcelona, Edicions 62. ISBN 84-297-5435-0
# Llista de reis de Jaffna

La següent és una llista de reis del regne de Jaffna des del 1215 amb la invasió de Kalinga Magha a la conquesta portuguesa del Regne de Jaffna sota Cankili II el 1619.

## Casa de Kalinga (Índia) (1215–1255)

| Retrat | Nom | Naixement | Mort | Rei des de | Rei fins a | Relació amb Predecessor(s) |
| | Kalinga Magha | - | - | 1215 | 1255 | Suposat príncep de Kalinga. Els parents de Kalinga Magha de Ramanathapuram van administrar el famós Temple de Ramanathaswamy a Tamil Nadu. |

## Tambralinga (1255–1262)

| Retrat | Nom | Naixement | Mort | Rei des de | Rei fins a | Relació amb Predecessor(s) |
| | Chandrabhanu | - | 1270 | 1255 | 1263 | Invasor |
| | Savakanmaindan | - | | 1263 | 1278 | Fill de Chandrabhanu |

## Dinastia Aryacakravarti (1262–1450)

| Nom | Naixement | Mort | Rei des de | Rei fins a | Relació amb Predecessor(s) |
| Kulasekara Cinkaiariyan | - | 1284 | 1278 | 1284 | Fill de Cekaracacekaran I |
| Kulotunga Cinkaiariyan | - | - | 1284 | 1292 | Fill de Kulasekara Pararacacekaran I |
| Vickrama Cinkaiariyan | - | - | 1292 | 1302 | Fill de Kulottunga Cekaracacekaran II |
| Varodaya Cinkaiariyan | - | 1325 | 1302 | 1325 | Fill de Vikkrama Pararacacekaran II |
| Martanda Cinkaiariyan | - | 1348 | 1325 | 1348 | Fill de Varotaya Cekaracacekaran III |
| Gunabhooshana Cinkaiariyan | - | - | 1347 | 1371 | Fill de Marttanta Pararacacekaran III |
| Virodaya Cinkaiariyan | - | - | 1371 | 1380 | Fill de Kunapusana Cekaracacekaran IV |
| Jeyaveera Cinkaiariyan | - | 1410 | 1380 | 1410 | Fill de Virotaya Pararacacekaran IV |
| Gunaveera Cinkaiariyan | - | - | 1410 | 1440 | Fill de Jeyavira Cekaracacekaran V |
| Kanakasooriya Cinkaiariyan | - | 1478 | 1440 | 1450 | Fill de Kunavira Pararacacekaran V |

## Casa de Siri Sanga Bo (1450–1467)

| Retrat | Nom | Naixement | Mort | Rei des de | Rei fins a | Relació amb Predecessor(s) |
| | Bhuvanekabahu VI (àlies Sapumal Kumaraya) | - | 1480 | 1450 | 1467 |

## Dinastia Aryacakravarti (restaurada) (1467–1619)

| Nom | Naixement | Mort | Rei des de | Rei fins a | Relació amb Predecessor(s) |
| Kanakasooriya Cinkaiariyan (restaurat) | - | 1478 | 1467 | 1478 |
| Singai Pararasasegaram | - | 1519 | 1478 | 1519 | Fill de Cekaracacekaran V |
| Cankili I | - | 1565 | 1519 | 1561 | Fill de Singai Pararacacekaran VI |
| Puviraja Pandaram | - | 1591 | 1561 | 1565 | Fill de Cekaracacekaran VI |
| Kasi Nayinar Pararacacekaran | - | 1570 | 1565 | 1570 |
| Periyapillai | - | 1582 | 1565 | 1582 |
| Puviraja Pandaram (restaurat) | - | 1591 | 1582 | 1591 |
| Ethirimana Cinkam | - | 1617 | 1591 | 1617 | Fill de Pararacacekaran VII |
| Cankili II | - | 1619 | 1617 | 1619 | Nebot de Pararacacekaran VIII, net de Pararacacekaran VII, fill/nét de Cekaracacekaran VIII |

## Imperi portuguès (1619-1624)

| Retrat | Nom | Naixement | Mort | Rei des de | Rei fins a | Relació amb Predecessor(s) |
| | Don Constantino | - | - | 1619 | 1624 |

## Vegeu també

* Regne de Jaffna
* Història de Sri Lanka
# Rossinyol de Cambodja

El rossinyol de Cambodja (Myiomela cambodiana) és un tàxon d'ocell de la família dels muscicàpids (Muscicapidae). Es troba al sud de Cambodja i a la regió fronterera amb Tailàndia. El seu estat de conservació es considera de risc mínim.
Segons el Handook of the Birds of the World i la quarta versió de la BirdLife International Checklist of the birds of the world (Desembre 2019), aquest tàxon tindria la categoria d'espècie. Tanmateix, altres obres taxonòmiques, com la llista mundial d'ocells del Congrés Ornitològic Internacional (versió 10.1, gener 2020), el consideren encara una subespècie del rossinyol cuablanc (Myiomela leucura cambodiana).

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «Rossinyol de Cambodja». Diccionari dels ocells del món. TERMCAT. [Consulta: 19 desembre 2021].
* 1 2 del Hoyo, Josep. All the birds of the world (en anglès). Barcelona: Lynx editions, 2020, p. 705. ISBN 978-84-16728-37-4.
* ↑ BirdLife International. «Cambodian Blue Robin. Myiomela cambodiana» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2017. [Consulta: 19 desembre 2021].
# Rossinyol de Gabela

El rossinyol de Gabela (Sheppardia gabela) és una espècie d'ocell de la família dels muscicàpids (Muscicapidae) endèmic d'Angola. El seu hàbitat natural són els boscos tropicals i subtropicals de frondoses humits de l'estatge montà. Està amenaçat per pèrdua d'hàbitat i el seu estat de conservació es considera en perill d'extinció.
El seu nom fa referència al poble on se'l va observar per primer cop, Gabela, a la província angolesa de Kwanza-Sud.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «rossinyol de Gabela». Diccionari dels ocells del món TERMCAT. [Consulta: 3 febrer 2021].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 702. ISBN 978-84-16728-37-4.
* ↑ BirdLife International. «Gabela Akalat. Sheppardia gabela» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2017. [Consulta: 3 febrer 2021].
* ↑ Clements, J. F., T. S. Schulenberg, M. J. Iliff, D. Roberson, T. A. Fredericks, B. L. Sullivan, and C. L. Wood (2015) The eBird/Clements checklist of birds of the world: Version 2015
# Laurenzo Lapage

Lorenzo o Laurenzo Lapage (Opbrakel, Brakel, 14 d'abril de 1966) va ser un ciclista belga, que fou professional entre 1989 i 2002. Va competir principalment en la modalitat de la pista.
Un cop retirat ha dirigit diferents equips com el US Postal, l'Astana Team o l'Orica-GreenEDGE.

## Palmarès en carretera

* 1988
** 1r a la Brussel·les-Opwijk
** 1r al GP Victor Bodson

## Palmarès en pista

* 1988
* Campió de Bèlgica en Persecució per equips

### Resultats a la Copa del Món

* 1995
** 1r a Atenes, en Madison

## Enllaços externs

* Palmarès a sitiodeciclismo.net
* Palmarès a cyclebase.nl
* Palmarès a sitiodeciclismo.net
# Discapacitat psicosocial

La discapacitat psicosocial (de l'anglès psychosocial disability) és un concepte sociològic fonamentat en el model social de la discapacitat que es defineix com l'afectació de les capacitats cognitiva, volitiva o emocional d'una persona a causa d'un trastorn mental, que, en interactuar amb diverses barreres socials, pot dificultar transitòriament o permanentment les activitats quotidianes, les relacions interpersonals i la participació plena de la persona afectada en la vida social.

## Vegeu també

* Discapacitat

## Referències

* ↑ Fitxa terminològica al TERMCAT.
* ↑ «What is psychosocial disability? - Mental health and psychosocial disability». [Consulta: 2 gener 2023].
# Woman Hungry

Woman Hungry és una pel·lícula western estatunidenca de 1931 amb música fotografiada íntegrament en Technicolor. La pel·lícula es basava en l'obra The Great Divide (del 1906) escrita per William Vaughn Moody.
La història va ser filmada com a pel·lícula muda per MGM com The Great Divide (1925) i com un primer híbrid silenciós/so per First National també anomenat The Great Divide (1929).

## Argument

Judith Temple ha anat a Arizona per viure aventures. Mentre s'acomiada del seu germà i la seva dona, que tornen a l'Est, el doctor Neil Cranford, que està enamorat d'ella, és cridat per atendre un home ferit en una baralla al bar. Els altres tres homes implicats en la baralla, Geoffrey Bland, Joao i Kempen, s'introdueixen per força a l'habitació de la Judith i llancen els daus per veure quin la guanyarà. Ella demana a en Bland que la salvi, així que paga a un home i colpeja l'altre. Aquest s'emporta la Judith i es casa amb ella en contra la seva voluntat.

## Repartiment

* Sidney Blackmer com Geoffrey Brand
* Lila Lee com Judith Temple
* Raymond Hatton com Joao
* Fred Kohler com Kampen
* Kenneth Thomson com Leonard Temple
* Olive Tell com Betty Temple
* David Newell com Dr. Neil Cranford
* Tom Dugan com Same Beeman
* Blanche Friderici com Mrs. Temple
* J. Farrell MacDonald com Buzzard

## Referències

* ↑ The American Film Institute Catalog Feature Films: 1931-40 by The American Film Institute, c. 1993.
* ↑ The AFI Catalog of Feature Films 1893-1993:Woman Hungry AFI Catalog of Feature Films Retrieved November 18, 2022.
# Quim Domènech i Puigbó

Quim Domènech i Puigbó (Sabadell, 1984) és un periodista català. Va participar en el programa Jugones fins al novembre 2019 quan va passar a la nova plataforma d'esport en línia DAZN com a responsable de continguts, tot i continuar participant en la tertúlia futbolística El chringuito.

## Referències

* ↑ «Quim Domènech, "el catalán" de Punto Pelota: "hi ha catalanofòbia, però no tanta com la gent es pensa"». Diari de Sabadell, 29-10-2010 [Consulta: 22 gener 2020].
* ↑ García, Claudia «Quim Domènech 'deja' a Pedrerol y ficha por DAZN» (en castellà). Tikitakas, 28-11-2019 [Consulta: 23 gener 2021].
* ↑ Redacció «La emotiva despedida de Josep Pedrerol a Quim Domènech» (en castellà). La Vanguardia, 13-12-2019.